als_Latn dik_Latn sag_Latn
Argjentina goditet nga stuhia më e keqe në 50 vitet e fundit
Disa persona kanë humbur jetën në Argjentinë pas reshjeve të dendura që shkaktuan përmbytje të mëdha në zonat qendrore të vendit.
Nga Drejtoria e mbrojtjes civile të rajonit të Kordobas bëhet e ditur se 10 persona humbën jetën në pjesët qendrore të vendit nga stuhia e cila zgjat prej dy javësh. Viktima e fundit është shënuar në El Fortin, një fshat 125 kilometra në juglindje të Kordobës, kryeqyteti i krahinës, ku një burrë 50-vjeçar u gjet i vdekur pasi ai ra nga kali në kanalin për ujitjen e fermës. Supozohet se këto janë reshjet më të forta në Argjentinë në 50 vitet e fundit, trasnmeton tetovasot.com
Diego Concha, zyrtar i mbrojtjes civile deklaroi se 1.434 persona janë evakuar në Kordobë, shumica nga fshati Idiazabal, i cili është përmbytur plotësisht. Në këtë rajon janë vendosur thasët me rërë për të parandaluar përmbytjet e reja, ndërsa është ndërtuar edhe një kanalizim. Gjithashtu, dy raste të vdekjes janë regjistruar në qytetin Santiago del Estero në veri të Kordobës, ku janë evakuar më shumë se 3.300 persona.
Të enjten, në lumin Dulce në Kordoba është gjetur një burrë 38-vjeçar, ndërsa më parë këtë javë në fshatin Barranca Colorada në të njëjtin qytet një burrë 78-vjeçar, i cili vdiq pasi mbi të u rrëzua çatia e shtëpisë. Sipas parashikimit të motit, ditët e ardhshme priten ulje e të reshurave. Ministri për Ujërat, Mjedisin dhe Administratës Publike në Kordoba, Fabian Lopez tha se pritet tërheqja e ujërave “në ditët e ardhshme, kur pritet edhe normalizimi i situatës.”
als_Latn als_Latn als_Latn als_Latn als_Latn